Varðskipið Þór framleiðir rafmagn fyrir Dalvík Varðskipið Þór sér nú Dalvík fyrir um 70% af raforkuþörf . Getur framleitt meira . Varðskipið Þór sér nú Dalvík fyrir um 70% af raforkuþörf . Upp úr miðnætti tókst tæknimönnum að tengja skipið við Dalvík og nýta það sem rafstöð fyrir bæinn . Þetta er í fyrsta sinn sem varðskipið Þór er nýtt sem hreyfanleg aflstöð . Þór getur flutt 2 megavött af rafmagni í land en það er nóg til þess að halda meðalstóru sveitarfélagi gangandi í neyðartilvikum . Önnur aðalvél skipsins er nýtt í rafmagnsframleiðslu en hún er um 6000 hestöfl . Spennirinn í landi er um 1600 kílóvött og því gæti skipið framleitt 400 kílóvött til viðbótar . Við hönnun skipsins var horft til þess að mögulegt yrði að senda rafmagn í land á afskekktum stöðum vegna rafmagnsleysis . Til þessa hafa rafmagnsdreifingaraðilar og veitufyrirtæki ekki talið unnt að tengjast skipinu fyrr en nú .